
Parlamentul României

Camera Deputaţilor

Comisia pentru apărare, ordine                                                                                                                                                        Bucureşti, 24.09.2002

publică şi siguranţă naţională                                                                                                                                                           P.L. nr.439/2002
Nr.32/605

RAPORT

asupra proiectului de Lege pentru ratificarea Acordului între Guvernul României şi Guvernul Regatului Suediei privind protecţia informaţiilor secrete din domeniul apărării, semnat la Bucureşti, la 9 aprilie 2002

1. În conformitate cu prevederile art.89 din Regulamentul Camerei Deputaţilor, Comisia pentru apărare, ordine publică şi siguranţă naţională, a
fost sesizată spre dezbatere şi avizare în fond, în procedură obişnuită, cu proiectul de Lege pentru ratificarea Acordului între Guvernul României şi Guvernul Regatului Suediei privind protecţia informaţiilor secrete din domeniul apărării, semnat la Bucureşti, la 9 aprilie 2002.

      Comisia pentru politică externă, sesizată spre dezbatere şi avizare, cu nr.439, a hotărât avizarea favorabilă a proiectului de lege, în forma prezentată de iniţiatori.

      Consiliul Legislativ, cu nr.815/18.06.2002, a avizat favorabil, cu unele observaţii şi propuneri, acest proiect de lege.

      Proiectul de lege a fost iniţiat în scopul ratificării acordului menţionat. Acordul demonstrează intenţia ambelor state de a plasa relaţia lor în domeniul militar pe o bază solidă şi de perspectivă. Prevederile cuprinse în acest acord sunt în concordanţă cu principiile dreptului internaţional şi corespund legislaţiei interne a fiecăruia dintre cele două state.

Proiectul de Lege face parte din categoria legilor ordinare şi se adoptă potrivit art.74 alineatul (2) din Constituţie.

2. La dezbaterea proiectului de lege a participat în calitate de invitat, conform prevederilor art.51 şi art.52 din Regulamentul Camerei
Deputaţilor, doamna Sofia Balaban, consilier juridic în  Ministerul Apărării Naţionale.

3. La lucrările comisiei au fost prezenţi 23 deputaţi din totalul de 26 de membri ai comisiei.
Proiectul de lege a fost adoptat cu toate cele 23 de voturi ale deputaţilor prezenţi.

În urma dezbaterii, în şedinţa din 24 septembrie 2002, comisia propune adoptarea fără modificări a proiectului de lege.

VICEPREŞEDINTE                                                                                                                                                   SECRETAR, 

